**Rámcová dohoda**

uzavretá v zmysle zák. č. 343/2015 Z. z. o verejnom obstarávaní a o zmene a doplnení niektorých zákonov a § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „rámcová dohoda“ alebo „RD“)

**Čl. I. Účastníci Dohody**

|  |  |
| --- | --- |
| 1. Kupujúci: Univerzitná nemocnica L. Pasteura Košice v zastúpení: MUDr. Ľuboslav Beňa, PhD., MPH, riaditeľ  sídlo: Rastislavova 43, 041 90 Košice, SR IČO: 00 606 707 DIČ: 2021141969 IČ DPH: SK2021141969Bankové spojenie: Štátna pokladnica, Radlinského 32,810 05 Bratislava  IBAN: SK 06 8180 0000 0070 0028 0550 SWIFT: SPSRSKBAŠtátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990  **(ďalej len „kupujúci“)**2. Predávajúci : ........ v zastúpení:  sídlo:  IČO:  DIČ:  IČ DPH:Bankové spojenie:  IBAN:  SWIFT: Zapísaný v Obchodnom registri Okresného súdu ....................., odd.: ..............., Vložka č. .................   **(ďalej len „predávajúci“)** |   |
| **Čl. II. Úvodné ustanovenia**1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“)
2. Túto dohodu ako rámcovú dohodu v zmysle § 2 ods. 5 písm. g/ zák. č. 343/2015 Z.z. o verejnom obstarávaní uzatvára Kupujúci, ktorý je verejným obstarávateľom s Predávajúcim ako úspešným uchádzačom ako výsledok zadávania zákazky podľa § 66 ods. 7 zák. č. 343/2015 Z. z. realizovanej prostredníctvom systému elektronického verejného obstarávania JOSEPHINE, vyhlásenej Kupujúcim vo Vestníku verejného obstarávania č. ................. zo ................. pod značkou ............ na predmet zákazky **„POTRAVINY II.“, časť III. Mrazené ryby a treska“** (ďalej len „verejné obstarávanie“).

 Interné evidenčné číslo verejného obstarávania Kupujúceho: UNLP-2023-64-NZPredávajúci prehlasuje, že je oprávnený na vykonávanie činnosti, ktorá je predmetom tejto rámcovej dohody.1. Kupujúci je poskytovateľom zdravotnej starostlivosti.
2. V obsahu tejto rámcovej dohody účastníci rámcovej dohody upravujú podmienky dodávok potravín- mrazené ryby a treska, ktoré budú počas platnosti tejto rámcovej dohody realizované opakovane na základe čiastkových písomných objednávok o druhu, množstve, cene a termíne podľa prevádzkových potrieb Kupujúceho pri zachovaní postupu a podmienok dohodnutých v tejto rámcovej dohode, ktorými sú účastníci tejto rámcovej dohody viazaní počas celej doby platnosti tejto rámcovej dohody.
 |   |
|  |  |

Čl. III. Predmet Dohody

1. Predávajúci sa touto rámcovou dohodou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje tovar prevziať a zaplatiť za tovar dohodnutú kúpnu cenu podľa tejto rámcovej dohody, a to všetko za podmienok uvedených v tejto rámcovej dohode.
2. **Tovarom** pre účely tejto rámcovej dohody sú potraviny a to **mrazená ryby a treska, v rôznom druhu a pomere, ktorej jednotlivá špecifikácia je uvedená v Prílohe č. 1 tejto rámcovej dohody (ďalej spolu len „tovar“).**
3. **Súčasťou plnenia tejto rámcovej dohody**, okrem dodania tovaru do miesta dodania (naloženie a vyloženie tovaru v mieste dodania), je zároveň preprava tovaru do miesta dodania a úprava práv a povinností vo vzťahu k potravinám, ktoré je predávajúci povinný realizovať v zmysle zák. č. 152/1995 Z. z. o potravinách v znení neskorších predpisov, Potravinovým kódexom Slovenskej republiky a ďalšími súvisiacimi právnymi predpismi SR.
4. Predpokladané množstvo tovaru, ktorý má byť v zmysle dohody predávajúcim kupujúcemu dodané počas trvania tejto dohody je uvedené v Prílohe č. 1 tejto dohody. Toto predpokladané množstvo nie je žiadnym spôsobom záväzné pre zmluvné strany a predstavuje len orientačný odhad celkového počtu tovaru, ktorý má byť v zmysle dohody predávajúcim kupujúcemu dodaný počas trvania tejto dohody.
5. Porušenie povinností uvedených v tomto článku je považované za podstatné porušenie Dohody.

## Čl. IV. Cena a platobné podmienky

* 1. Celková kúpna cena je stanovená vzájomnou dohodou podľa zák. č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov, pričom jednotkové ceny za tovar sú uvedené **v Prílohe č. 1** tejto rámcovej dohody.
	2. Kúpna cena bez DPH za predpokladané množstvo v zmysle tejto rámcovej dohody je....................eur, slovom: ...................................

K uvedenej kúpnej cene sa pripočítava DPH v zákonom stanovenej sadzbe ........... % vo výške ..................... slovom : ............................ euro a ................. centov.

**Celková kúpna cena za tovar podľa tejto zmluvy je ................................ € s DPH,** slovom : ................................. euro a ....................... centov.

 Takto stanovená celková kúpna cena za tovar podľa tejto rámcovej dohody je maximálna, pričom **predpokladané množstvo tovaru nie je pre Kupujúceho záväzné**.

2. Kúpna cena tovaru je dohodnutá ako jednotkové ceny za merné jednotky tovaru uvedené v jeho špecifikácii **v Prílohe č. 1** tejto rámcovej dohody. Ceny sú uvedené v eurách (€), bez DPH, s DPH, vo výške podľa platných právnych predpisov v čase uzatvorenia rámcovej dohody, vrátane colných sadzieb, poistného, nákladov na dopravu tovaru do miesta dodania podľa objednávok Kupujúceho, obalov a nákladov na označenie tovaru a všetkých ďalších nákladov Predávajúceho súvisiacich s tovarom a s riadnym plnením predmetu tejto rámcovej dohody.

3. Právo na zaplatenie kúpnej ceny vzniká Predávajúcemu riadnym splnením jeho záväzku spôsobom uvedeným v čl. V. tejto rámcovej dohody. Kupujúci neposkytne predávajúcemu na plnenie tejto rámcovej dohody žiadne zálohy, ani preddavky.

4. Predávajúci je povinný vystaviť faktúru za dodaný tovar a to osobitne pre každé miesto dodania (čl. V. bod 8. tejto rámcovej dohody) na základe jednotlivých objednávok vždy k 15-temu dňu v mesiaci a k poslednému dňu v mesiaci (fakturácia 2 x mesačne, individuálne pre každé miesto dodania) a doručiť ju Kupujúcemu. Jednotlivé dodacie listy ( t.j. podľa jednotlivých objednávok) tvoria neoddeliteľnú súčasť každej faktúry (čl. IV. bod 5 tejto rámcovej dohody). Faktúra musí obsahovať náležitosti podľa platných právnych predpisov SR. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju Kupujúcemu. Kupujúcemu odo dňa doručenia faktúry bez vád začína plynúť nová lehota splatnosti podľa bodu 5. tohto článku.

5. Kupujúci je povinný uhradiť kúpnu cenu za tovar na základe faktúry vystavenej Predávajúcim a to bezhotovostným bankovým prevodom na účet Predávajúceho. Lehota splatnosti jednotlivých faktúr je šesťdesiat (60) kalendárnych dní odo dňa doručenia faktúry Kupujúcemu. Za deň úhrady kúpnej ceny sa považuje deň pripísania fakturovanej ceny na účet Predávajúceho.

6. Zvýšenie dohodnutej ceny za tovar je možné iba po vzájomnej dohode vo forme písomného

 dodatku k tejto rámcovej dohode a to v prípade:

1. ak v dôsledku legislatívnych zmien dôjde k zvýšeniu dane z pridanej hodnoty (DPH),

b) najskôr po šiestich (6) mesiacoch od nadobudnutia účinnosti dohody, dôjde k inflácii CPI alebo navýšeniu cien na trhu o viac ako tri (3) %, podľa Štatistického úradu SR a NBS, vtedy je možné upraviť ceny o túto infláciu/navýšenie cien, ak o to predávajúci požiada. Takúto úpravu je možné prehodnocovať a vykonávať každých šesť (6) mesiacov počas trvania tejto dohody.

6. V prípade, ak sa po uzatvorení tejto rámcovej dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto rámcovej dohode a Predávajúci (dodávateľ) už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto rámcovej dohody je viac ako päť (5) % v neprospech ceny podľa tejto rámcovej dohody, zaväzuje sa Predávajúci (dodávateľ) poskytnúť Kupujúcemu (objednávateľovi) pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto rámcovej dohody a nižšou cenou.

 V prípade, že predávajúci nie je schopný dodať alebo nedodá kupujúcemu tovar za cenu zníženú oproti cene uvedenej v Prílohe č. 1 tejto dohody, je kupujúci oprávnený od konkrétnej objednávky alebo aj od tejto dohody odstúpiť.

7. Predávajúci sa zaväzuje znížiť jednotkové ceny tovarov uvedené v Prílohe č. 1 tejto zmluvy a to kedykoľvek počas doby platnosti tejto rámcovej dohody v prípade zavedenia tzv. akciových cien tovaru na trhu predávajúcim a to aj bez vyzvania kupujúcim. O znížení jednotkových cien je predávajúci povinný informovať kupujúceho písomným oznámením.

## Čl. V. Dodacie podmienky

## 1. Predávajúci sa zaväzuje dodávať tovar Kupujúcemu na základe písomných objednávok (ďalej len „objednávka“) za podmienok dohodnutých v tejto rámcovej dohode a Prílohe č. 2.

* 1. Objednávku vystavenú podľa bodu 4. tohto článku Kupujúci doručí Predávajúcemu na adresu uvedenú v čl. I. bod 1 tejto rámcovej dohody najneskôr 10 kalendárnych dní pred jej dodaním. Objednávka doručovaná elektronicky musí mať vždy náležitosti podľa bodu 3. tohto článku. Objednávka sa považuje za doručenú Predávajúcemu okamihom jej odoslania Kupujúcim v elektronickej forme na adresu Predávajúceho uvedenú v bode. 3 tohto článku.

V pracovný deň pred dodaním tovaru, v zmysle tohto článku, najneskôr však do 10:00 hodiny, kupujúci telefonicky potvrdí predávajúcemu záväzné množstvo a druh objednaného tovaru, ktorý má predávajúci dodať nasledujúci deň do miesta dodania(čl. V., bod 8). Následne kupujúci záväzné množstvo a druh objednaného tovaru doručí elektronicky na adresu uvedenú v bode 3 tohto článku.

* 1. Povereným zamestnancom Kupujúceho na vybavovanie objednávok je: Adriana Košaričová, tel. 055/615 3148, adriana.kosaricova@unlp.sk alebo iný zamestnanec poverený vedúcim zamestnancom Odboru nákupu a verejného obstarávania.

Adresa predávajúceho pre elektronické doručovanie objednávok: ...................................................

* 1. Objednávka musí obsahovať najmä:
1. druh tovaru podľa prílohy č. 1 tejto Dohody,
2. množstvo tovaru s počtom mernej jednotky po jednotlivých položkách,
3. požadovaný termín dodania ( bod 5. tohto článku),
4. miesto dodania (bod 8. tohto článku),
5. kúpnu cenu tovaru podľa prílohy č. 1 tejto Dohody,
6. dátum, meno a podpis oprávneného zástupcu Kupujúceho podľa čl. I. bod 2. tejto Dohody.
	1. Zmluvné strany sa dohodli, že objednávka, ktorá nebude obsahovať náležitosti uvedené v  bod 3. tohto článku je neplatná, nebude zo strany Predávajúceho akceptovaná a nezaväzuje ani jedného účastníka tejto rámcovej dohody.
	2. Predávajúci je povinný dodať tovar podľa objednávky 1x v týždni a to **vždy v pondelok** , **v čase od 05:30 hodiny do 9:00** hodiny, ak sa účastníci tejto rámcovej dohody pre konkrétny prípad nedohodnú inak ( bod 7. a 9. tohto článku).
	3. Osobami oprávnenými na prevzatie tovaru za Kupujúceho sú určení zamestnanci Oddelenia stravovania, Referát prípravy RA ,tel. č.: + 421 55 6152877 , 055 6152876, e-mail adresa: stravovacia.prevadzka@unlp.sk a zamestnanci Oddelenia stravovania, Referát prípravy Tr.
	4. SNP , tel. č.:+421 55 6403208,+421 55640 3207.
	5. Miestom dodania tovaru je pracovisko Kupujúceho:

a/ Oddelenia stravovania/ Referát prípravy stravy, areál pracovísk kupujúceho Rastislavova 43, Košice,

b/ Oddelenia stravovania/Referát prípravy stravy, areál pracovísk kupujúceho Trieda SNP 1, Košice.

9. Strany dohody sa dohodli, že v prípade mimoriadnej prevádzkovej situácie, je predávajúci povinný dodať tovar kupujúcemu aj v deň doručenia písomnej objednávky, ak táto bude predávajúcemu doručená do 14:00 hodiny v daný pracovný deň.

 **Mimoriadnou prevádzkovou situáciou** pre účely tejto zmluvy sa rozumie akútna potreba dodania tovaru ( konkrétneho tovaru), ktorá vyplynula z mimoriadnej prevádzkovej udalosti, ktorú kupujúci nevedel a nemohol vedieť predpokladať vopred.

10. Splnením dodávky sa rozumie dátum riadneho odovzdania a prevzatia tovaru kupujúcim dohodnutým spôsobom na príslušné miesto dodania podľa tohto článku (bod 8. Tohto článku). Prevzatie tovaru potvrdzuje oprávnená osoba Kupujúceho (podľa bodu 7. tohto článku) na **dodacom liste,** ktorý obsahuje presné označenie druhu, množstva, ceny bez DPH a ceny vrátane DPH vo výške v zmysle platných predpisov a ktorý predloží Predávajúci pri dodaní tovaru a to podpisom oprávnenej osoby a odtlačkom pečiatky Kupujúceho.

11. Predávajúci je povinný dodať tovar na miesto dodania tovaru na vlastné náklady.

12. Porušenie povinnosti uvedených v tomto článku je považované za podstatné porušenie tejto rámcovej dohody.

## Čl. VI. Doba platnosti rámcovej dohody

* 1. Táto rámcová dohoda sa uzatvára na dobu určitú a to **12 mesiacov** odo dňa účinnosti tejto rámcovej dohody alebo do vyčerpania finančného limitu na plnenie tejto rámcovej dohody, ktorý je kupujúcim stanovený na .............................. **€ bez DPH** (slovom: .................................................... euro), ..................................€ s DPH (slovom: ...................)podľa toho ktorá skutočnosť nastane skôr.
	2. Táto rámcová dohoda nadobúda platnosť dňom podpisu oprávnenými zástupcami oboch účastníkov rámcovej dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
	3. Platnosť rámcovej dohody môžu účastníci rámcovej dohody pred uplynutím doby platnosti podľa bodu 1 tohto článku ukončiť :

a/ písomnou dohodou,

b/ písomnou výpoveďou,

c/ odstúpením od rámcovej dohody z dôvodov uvedených v zákone alebo tejto rámcovej dohode.

4. Vypovedať rámcovú dohodu je oprávnený každý účastník tejto rámcovej dohody a to bez uvedenia dôvodu. Výpovedná lehota sú 2 kalendárne mesiace a začína plynúť prvým dňom mesiaca nasledujúceho po doručení výpovede druhému účastníkovi rámcovej dohody.

5. Porušenie povinností uvedených v tejto rámcovej dohode, ktoré je podľa tejto rámcovej dohody považované za podstatné porušenie zmluvy je dôvodom na odstúpenie od zmluvy podľa bodu 3 písm. c/ tohto článku.

6. Odstúpiť od tejto rámcovej dohody môže ktorýkoľvek účastník rámcovej dohody. Odstúpenie je účinné dňom doručenia písomného oznámenia o odstúpení od rámcovej dohody druhému účastníkovi rámcovej dohody. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhého účastníka dohody, pričom deň odoslania sa do tejto lehoty nepočíta.

7. Kupujúci je oprávnený od rámcovej dohody odstúpiť z nasledovných dôvodov:

a/ ak predávajúci opakovane viac ako 3-krát nedodá tovar v súlade s touto rámcovou dohodou,

b/ ak kupujúci po dodaní tovaru nadobudne dôvodnú pochybnosť o tom, že tovar zodpovedá špecifikácií uvedenej v prílohe č. 1 tejto rámcovej dohody

c/ ak predávajúci poruší rámcovú dohodu podstatným spôsobom podľa v tejto rámcovej dohody,

d/ ak predávajúci písomne oznámi, že nie je schopný dodávať tovar za podmienok uvedených v tejto rámcovej dohode alebo že z akéhokoľvek dôvodu tovar podľa tejto rámcovej dohody nedodá.

Čl. VII. Reklamácia tovaru, vady tovaru

1. Pri preberaní tovaru je Kupujúci povinný prezrieť tovar čo do druhu, množstva a kvality.

2. Kupujúci nie je povinný prevziať tovar iného druhu ako bol uvedený v objednávke a v inom termíne dodania, ak sa zmluvné strany nedohodnú inak.

1. Predávajúci garantuje, že dodaný tovar bude vždy čerstvý, I. akosti, po dobu záručnej doby spôsobilý a počas doby záruky si zachová výrobcom určené vlastnosti.
2. Predávajúci sa osobitne zaväzuje dodať výlučne tovar, ktorý spĺňa všetky požiadavky stanovené všeobecne záväznými právnymi predpismi. V tejto súvislosti sa predávajúci zaväzuje dodávať tovar, s ktorým bolo manipulované (zahŕňajúc uskladňovanie a prepravu) v súlade so všetkými hygienickými a inými normami vzťahujúcimi sa na tovar.
3. Záruka za akosť predávajúcim dodaného tovaru sa vzťahuje na všetky jeho vlastnosti po dobu záručnej doby, ktorej dĺžka zodpovedá dobe spotreby, poskytnutej výrobcom tovaru a ktorá je uvedená na obale tovaru resp. na dodacom liste tovaru.
4. Záruka na akosť tovaru sa nevzťahuje na vady zavinené Kupujúcim, neodbornou manipuláciou Kupujúceho s tovarom alebo nevhodným skladovaním tovaru, prípadne vady zavinené treťou osobou.
5. Kupujúci je povinný pri prevzatí tovaru vykonať kontrolu množstva a akosti tovaru. Ak kupujúci pri prevzatí tovaru zistí vady tovaru, osoba povereá predávajúcim a zodpovedná za dovoz a vyloženie tovaru, je povinná vadný tovar prevziať späť a na tento tovar vypísať návratku s popisom vád ihneď pri dodávke. Podpísanie a odovzdanie návratky zodpovednými osobami za kupujúceho a predávajúceho sa považuje za moment oznámenia vád predávajúcemu.
6. Kupujúci je oprávnený vrátiť predávajúcemu najmä taký tovar, u ktorého s ohľadom na poškodenie obalu alebo tvar, veľkosť, pach alebo iné vlastnosti existuje pochybnosť o nezávadnosti tovaru.
7. Kupujúci je povinný vady, ktoré neboli zistené pri prevzatí, oznámiť predávajúcemu bez zbytočného odkladu v písomnej forme.
8. Predávajúci je povinný všetky vady tovaru odstrániť do 4 hodín od momentu ich oznámenia, na vlastné náklady a bez nároku na kompenzáciu týchto nákladov voči kupujúcemu, pričom odstránením vád sa rozumie výlučne dodanie náhradného tovaru za vadný tovar, dodanie chýbajúceho tovaru a odstránenie právnych vád tovaru. Týmto ustanovením nie je dotknuté právo kupujúceho odstúpiť od dohody.
9. Zodpovednosť za vady tovaru sa v rozsahu, ktorý nie je upravený touto dohodou, bude riešiť v zmysle Obchodného zákonníka.

## Čl. VIII. Majetkové sankcie, zodpovednosť za škodu

## 1. V prípade nedodržania podmienok plnenia uvedených v čl. V. tejto rámcovej dohody zo strany Predávajúceho je Kupujúci oprávnený uplatniť si voči  Predávajúcemu nárok na zaplatenie zmluvnej pokuty a to za každý jednotlivý prípad porušenia zmluvných podmienok zmluvné pokutu vo výške 200,00 €, slovom : dvesto euro. Zmluvná pokuta je splatná v lehote do 30 kalendárnych dní odo dňa doručenia faktúry Predávajúcemu.

2. V prípade porušenie povinnosti kupujúceho podľa čl. IV. bod 5. tejto rámcovej dohody t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do tridsiatich (30) kalendárnych dní odo dňa doručenia faktúry kupujúcemu.

3. Účastníci dohody sa dohodli, že v prípade, ak predávajúci poruší povinnosti uvedené v čl. IX. bod 2. tejto rámcovej dohody je povinný uhradiť kupujúcemu zmluvnú pokutu vo výške desať (10) % z  kúpnej ceny bez DPH , ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do tridsať (30) kalendárnych dní odo dňa doručenia faktúry predávajúcemu.

4. Účastníci dohody sa dohodli, že v prípade, ak predávajúci poruší povinnosti uvedené v čl. IX. bod 10. tejto rámcovej dohody je povinný uhradiť kupujúcemu zmluvnú pokutu vo výške 200,00 € , slovom : dvesto euro, za každý jednotlivý prípad porušenia zmluvných povinností. Zmluvná pokuta je splatná v lehote do tridsať (30) kalendárnych dní odo dňa doručenia faktúry predávajúcemu.

5. V prípade porušenia povinnosti uvedenej v čl. III. bod 1 tejto rámcovej dohody, má Kupujúci nárok na náhradu škody, ktorou sa rozumie aj rozdiel medzi cenou so zľavou podľa čl. IV. bod 1 tejto rámcovej dohody a kúpnou cenou, za ktorú Kupujúci obstaral tovar u iného dodávateľa z dôvodu nesplnenia povinnosti Predávajúceho uvedenej v čl. III. bod 1 tejto rámcovej dohody.

6. Predávajúci zodpovedá za škodu, ktorá vznikne Kupujúcemu alebo tretím osobám v dôsledku toho, že tovar mal vady.

7. Predávajúci zodpovedá za škodu spôsobenú Kupujúcemu nepravdivosťou a/alebo neúplnosťou ktoréhokoľvek z vyhlásení Predávajúceho v tejto rámcovej dohode. Uplatnením majetkových sankcii podľa tohto článku nie je dotknuté právo poškodeného na náhradu škody.

8. Uplatnením majetkových sankcii podľa tohto článku nie je dotknuté právo poškodeného účastníka dohody na náhradu škody, ktorá bola spôsobená porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

1. Účastníci tejto rámcovej dohody sa zaväzujú vzájomne si oznámiť všetky zmeny údajov dôležitých pre bezproblémové plnenie tejto rámcovej dohody.

2. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto rámcovej dohody existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie rámcovej dohody podstatným spôsobom.

3. Predávajúci sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto rámcovej dohody vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto rámcovej dohody ;

b/ všetky informácie a písomné dokumenty, ktoré budú na základe tejto rámcovej dohody vypracované, bude považovať za dôverné, a to bez časového obmedzenia aj po ukončení platnosti tejto rámcovej dohody ;

c/ informácie a podklady poskytnuté kupujúcim alebo tretími osobami pre plnenie predmetu tejto rámcovej dohody nepoužije na iný účel ako je plnenie tejto rámcovej dohody ,

d/ bude zachovávať mlčanlivosť o všetkých informáciách získaných v súvislosti s touto rámcovou dohodou alebo získaných pri plnení tejto rámcovej dohody , a tieto informácie nebude zverejňovať, ani žiadnym spôsobom rozširovať.

4. Predávajúci nie je oprávnený previesť alebo postúpiť práva a povinnosti z tejto rámcovej dohody tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

5. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto rámcovej dohody . Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto rámcovej dohody predávajúcim.

6. Predávajúci sa zaväzuje strpieť výkon kontroly/auditu/ v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

7. Kontaktná osoba predávajúceho pre účely plnenia tejto zmluvy je : ......................................, tel. kontakt : ....................................., e-mail adresa : .............................

8. Kontaktná osoba kupujúceho pre účely plnenia tejto zmluvy je :

 a/ MVDr. Miroslav Sučko, vedúci Oddelenia stravovania, e-mail adresa: miroslav.sucko@unlp.sk, tel. č. +421 905216875,

 b/ Adriana Košaričová, Oddelenie nákupu, e-mail adresa : adriana.kosaricova@unlp.sk, tel. č. +421 55 615 3148.

9. Predávajúci berie na vedomie, že Kupujúci zverejní túto rámcovú dohodu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto dohodou na webovej stránke kupujúceho, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

10. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov**, pričom predávajúci:

a/ je povinný plnenie tejto rámcovej dohody zadať len subdodávateľovi uvedenému v **Prílohe č. 3 tejto rámcovej dohody** s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 3 tejto rámcovej dohody , pre plnenie predmetu tejto rámcovej dohody ;

c/ zodpovedá za celé a riadne plnenie tejto rámcovej dohody počas celej doby platnosti tejto rámcovej dohody a to bez ohľadu na to, či predávajúci použil na plnenie predmetu rámcovej dohody subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto rámcovej dohody voči subdodávateľom predávajúceho.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto rámcová dohoda týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia. Zoznam subdodávateľov je uvedený **Prílohe č. 3** tejto rámcovej dohody .

Na zmenu v zozname subdodávateľov t.j. zmenu Prílohy č. 3 tejto rámcovej dohody sa vyžaduje uzatvorenie dodatku k tejto rámcovej dohody . Porušenie povinností predávajúceho uvedených v tomto bode sa považuje za podstatné porušenie tejto rámcovej dohody .

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie rámcovej dohody realizoval sám (osobne).

11. Z dôvodu zákonných obmedzení na strane Kupujúceho, dodatkom k tejto rámcovej dohode nie je možné dohodnúť rozšírenie sortimentu tovaru, ktorý bol predmetom verejného obstarávania. Pokiaľ výrobca konkrétny druh tovaru v priebehu platnosti tejto rámcovej dohody akostne inovuje so súhlasom príslušných orgánov Slovenskej republiky tak, že sa ním nahradzuje pôvodný druh tovaru, ktorý bol predmetom verejného obstarávania, pri zachovaní funkčnosti a základných parametrov tovaru, takáto inovácia nie je považovaná za rozšírenie sortimentu tovaru podľa tejto rámcovej dohody.

12. Predávajúci vyhlasuje, že v prípade, že mu v súvislosti s uzatvorením tejto dohody vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto dohody zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky.

## Čl. IX. Záverečné ustanovenia

1. Meniť a dopĺňať túto rámcovú dohodu je možné len na základe dohody oboch účastníkov dohody a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z. .

2. Právne vzťahy osobitne neupravené touto rámcovou dohodou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov, zák. č. 152/1995 Z z. o potravinách , v znení neskorších predpisov a ďalšími súvisiaci právnymi predpismi SR.

3. Rámcová dohoda je vyhotovená v štyroch vyhotoveniach, z ktorých každý účastník rámcovej dohody dostane dve vyhotovenia.

4. Neoddeliteľnou súčasťou tejto rámcovej dohody sú prílohy:

 a/ Príloha č. 1. – Špecifikácia tovaru (čl. III. bod 2. tejto rámcovej dohody) a cena tovaru (čl. IV. bod 1. tejto rámcovej dohody),

 b/ Príloha č. 2. – Osobitné dodacie podmienky (čl. V. bod 1, tejto rámcovej dohody),

 c/ Príloha č. 3. – Zoznam subdodávateľov ( čl. IX. bod 10. tejto rámcovej dohody),

d/ Príloha č. 4 – Protikorupčná doložka

V Košiciach, dňa ....................... V .........................., dňa ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

## Príloha č. 1. – Špecifikácia tovaru a cena tovaru

**Predmet plnenia – tovar : POTRAVINY II časť III. Mrazené ryby a treska**

**Evidenčné číslo verejného obstarávania kupujúceho: UNLP-2023-64-NZ**

|  |  |  |  |  |  |  |  |
| --- | --- | --- | --- | --- | --- | --- | --- |
| P.č.  | **Položky** | **Merná jednotka (MJ)** | **Predpokladané množstvo MJ počas 12 mesiacov**  | **Názov zmluvného tovaru uchádzačom**  | **Hmotnosť balenia/kusu zmluvného tovaru uchádzačom** | **Jednotková cena (JC) v EUR za MJ** | Celková zmluvná cena v EUR za počet MJ |
| JC za MJ v EUR bez DPH | Výška DPH v % | Výška DPH v EUR | JC za MJ v EUR s DPH | Celková zmluvná cena v EUR bez DPH  | Výška DPH v % | Výška DPH v EUR  | Celková zmluvná cena v EUR s DPH |
| 1. | Mrazené rybie filé z treskovitých rýb, bez glazúry, Gastro, kalibrované 150 g, balenie min. 5 000 g max. 12 000 g |  kg | **2500** |  |   |  |  |  |  |  |  |  |  |
| 2. | Mrazené Hoki filety s kožou, bez glazúry,kuchynská úprava, kalibrované 150g, balenie min. 5 000 g max. 12 000 g |  kg | **3000** |  |   |  |  |  |  |  |  |  |  |
| 3. | Mrazená šťuka morská kapská, filety s kožou, glazúra do 10%, kalibrované min.150g- max. 210g, balenie min. 5 000 g max. 12 000 g |  kg | **1200** |  |   |  |  |  |  |  |  |  |  |
| 4. | Krabie tyčinky Surimi, balenie s hmotnosťou 250g |  ks | **200** |  |   |  |  |  |  |  |  |  |  |
| 5. | Treska v majonéze, podiel treskovitých rýb min.35%, balenie s hmotnosťou 1 000 g |  kg | **200** |  |   |  |  |  |  |  |  |  |  |
| 6. | Treska v majonéze, podiel treskovitých rýb min.35%, balenie s hmotnosťou 140g |  ks | **450** |  |   |  |  |  |  |  |  |  |  |

## Príloha č. 2. – Osobitné dodacie podmienky

**Predmet plnenia – tovar : POTRAVINY II časť III. Mrazené ryby a treska**

**Evidenčné číslo verejného obstarávania kupujúceho: UNLP-2023-64-NZ**

Minimálne požiadavky na kvalitu a dobu spotreby pre dodávaný tovar, uvedený v technickej špecifikácií pre časť III. Mrazené ryby a treska:

* pre tovar, ktorý je hlbokozmrazený sa požaduje dodanie pri teplote najmenej -18°C, pre tovar mrazený-teplota najmenej -12 °C
* trvanlivosť tovaru min. 60 kalendárnych dní odo dňa dodania tovaru,
* položka č. 5 a č. 6 – „Treska v majonéze“ musí byť prepravovaná a dodaná pri teplote +2°C do +6°C s dátumom minimálnej trvanlivosti min. 4 dni odo dňa doručenia do miest dodania, po otvorení lehota spotreby do 24 hodín
1. Tovar dodávaný predávajúcim musí byť dodaný nepoškodený, v zmrazenom stave, v najvyššej kvalite, v I. akostnej triede s vysledovateľnosťou jeho pôvodu a v súlade s platnou legislatívnou v Slovenskej republike (ďalej len „SR“), v súlade s Vyhláškou č. 132/2014 Z.z. Vyhláška Ministerstva poľnohospodárstva a rozvoja vidieka Slovenskej republiky ďalej len „MPRV SR“) o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich a Výnosom MPRV SR a Ministerstva zdravotníctva Slovenskej republiky z 9. júna 2005 č. 2608/2005-100, ktorým sa vydáva hlava Potravinového kódexu Slovenskej republiky upravujúca ovocie, zeleninu, jedlé huby, olejniny, suché škrupinové plody a výrobky z nich.
2. Obaly, označenie a preprava musia byť zabezpečená predávajúcim v súlade s ustanoveniami zákona č. 152/1995 Z. z. o potravinách v platnom znení, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR. Preprava musí byť zabezpečená vozidlom, ktoré je v závislosti od druhu dodávaného tovaru izotermické a strojovo chladené a je hygienicky spôsobilé na prepravu potravín a surovín živočíšneho pôvodu.
3. Doprava tovaru do miest plnenia bude predávajúcim vykonávaná vozidlami s oprávnením a schválením na prepravu potravín, v súlade s platnými všeobecne záväznými predpismi SR alebo iným ekvivalentným dokladom vydaný príslušným orgánom členského štátu EÚ, v kvalite podľa technických podmienok prevozu potravín v súlade s Potravinovým kódexom SR. Dokument o schválení bude platný počas celej platnosti RD a nepretržite prítomný vo vozidle uchádzača, ktorým sa poskytuje preprava potravín.
4. Všetky tovary uvedené v Prílohe č. 1 tejto RD, ktoré predávajúci dodáva musia spĺňať všetky zákonom stanovené normy a musia spĺňať všetky požiadavky na zdravotne nezávadný tovar.
5. Obal každého tovaru musí byť čistý, nepoškodený, zdraviu nezávadný, musí byť označený v štátnom jazyku s min. údajmi (názov tovaru, krajina pôvodu, výrobca, hmotnosť tovaru, dátum spotreby, spôsob skladovania, zoznam nutričných zložiek v tovare) v súlade s Potravinovým kódexom SR a so zákonom č. 119/2010 Z. z. o obaloch a o zmene a doplnení niektorých zákonov v znení neskorších predpisov.

## Príloha č. 3. - Zoznam subdodávateľov

**Predmet plnenia – tovar : POTRAVINY II časť III. Mrazené ryby a treska**

**Evidenčné číslo verejného obstarávania kupujúceho: UNLP-2023-64-NZ**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 10. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 10. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\* :**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 10. tejto zmluvy).**

 **V ...................................., dňa ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príloha č. 4 Protikorupčná doložka**

**Predmet plnenia – tovar : POTRAVINY II. časť III. Mrazené ryby a treska**

# Systém riadenia

Strana zmluvného vzťahu sa zaväzuje, že v rámci svojej organizácie príjme účinný systém riadenia schopný zabrániť korupčným trestným činom úplatkárstva/podplácania s cieľom zneužitia úradnej moci, právomoci, vplyvu či postavenia, za účelom porušenia zákona, úplatkárstva pri právnych úkonoch, navádzania na takéto zneužitie, vydieranie a/alebo spreneveru.

# Platobné systémy

Strana zmluvného vzťahu sa pri výkone činností v rámci zmluvného vzťahu so spoločnosťou Univerzitná nemocnica L. Pasteura Košice ( ďalej len „UNLP“) zaväzuje:

1. vykonávať platby výhradne takým spôsobom, ktorý umožňuje identifikáciu príjemcu,
2. vyhýbať sa hotovostným platbám alebo platbám v naturáliách.

# 3. Dary a odmeny

Strana zmluvného vzťahu sa zaväzuje, že žiaden z jej predstaviteľov, zástupcov, zamestnancov, alebo iných osôb konajúcich v jeho mene pred uzatvorením alebo počas plynutia zmluvného vzťahu nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia za účelom ovplyvňovať konanie UNLP, s využitím odmeňovania, alebo navádzania k nekorektnému výkonu príslušných predstaviteľov UNLP za účelom získania alebo udržania výhody pri výkone jej činnosti v rozpore so všeobecne záväznými právnymi predpismi Slovenskej republiky (ďalej len „SR“). Je možné však poskytnúť prejav zdvorilosti s nízkou finančnou hodnotou napr. knihy, kvety, katalógy, drobné spomienkové predmety pri pracovných stretnutiach alebo oficiálnych rokovaniach.

# 4. Vzťah k politickým stranám alebo k verejným organizáciám

Strana zmluvného vzťahu nesmie vyvíjať či už priamy alebo nepriamy nátlak na politických predstaviteľov, zamestnancov štátnej a verejnej správy (napríklad poskytovaním vlastných priestorov, prijímaním navrhnutých uchádzačov o prácu, konzultovaním dohôd) s cieľom získať výhody pri uzatváraní zmluvných vzťahov s UNLP.

# Nulový konflikt záujmov

Strana zmluvného vzťahu vyhlasuje, že žiaden z jej štatutárnych zástupcov:

1. nevykonáva, ani nevykonával činnosti, ktoré by predstavovali konflikt záujmov z hľadiska uzatvorenia

zmluvného vzťahu s UNLP,

1. nebol trestne stíhaný za:
	* subvenčný podvod,
	* skresľovanie údajov hospodárskej a obchodnej evidencie (uvedenie nepravdivých alebo hrubo skresľujúcich údajov alebo zatajenie povinných údajov o závažných skutočnostiach vo výkazoch),
	* korupciu (§ 328 – 336 zákona č. 300/2005 Z.z. Trestný zákon v znení neskorších predpisov; napr.: Prijímanie úplatku, Podplácanie, Nepriamu korupciu).

# Klauzula proti úplatkárstvu

Strana zmluvného vzťahu, že požiadavky UNLP uvedené v tejto doložke, vyplývajúce z platných právnych predpisov Slovenskej republiky v rámci boja proti korupcii berie na vedomie a zaväzuje sa k ich dodržiavaniu. V prípade potreby bližšie špecifikovať požiadavky tejto proti korupčnej doložky, bude UNLP akceptovať znenie schváleného Proti korupčného programu u konkrétnej strany zmluvného vzťahu .

Zároveň sa zaväzuje okamžite oznámiť primeranou formou určenému zástupcovi UNLP, akékoľvek podozrenie na porušenie ktoréhokoľvek ustanovenia tejto doložky, a byť plne súčinný pri dôkladnom šetrení podozrenia.

Ak UNLP, preukáže partnerovi zmluvného vzťahu, porušenie akéhokoľvek ustanovenia tejto doložky:

1. je oprávnený pozastaviť plnenie predmetu zmluvného vzťahu po predchádzajúcom písomnom upozornení, a to po dobu, ktorú považuje za nevyhnutnú vzhľadom na rozsah a charakter zistenia, maximálne však na dobu jedného mesiaca. Strana zmluvného vzťahu berie na vedomie a súhlasí, že počas doby nevyhnutnej na zisťovanie skutočností pre vyšetrenie podozrenia na porušenie ustanovení tejto doložky nebudú vznikať akékoľvek povinnosti a/alebo sankcie voči UNLP, vyplývajúce z takéhoto pozastaveného plnenia zmluvného vzťahu,
2. strana zmluvného vzťahu je povinný prijať všetky relevantné opatrenia, aby zabránil strate, zneužitiu alebo zničeniu listinných a iných dôkazov vzťahujúcich sa k príslušnému konaniu.